આજે આંદોલનકારીઓએ પ્રાંત અધિકારીને પાઠવેલ પત્રમાં જણાવેલ છે કે, જીએચસીએલ કંપનીની લીઝ સન ર011થી પૂર્ણ થયેલ છે. આ કંપનીનાં કારણે ગ્રામજનોને પોતાનાં બાળકો સહીત પ્રતિ વર્ષ આઠ મહીના સુધી મીઠાનાં કામ માટે દહેજ સુધી રોજી-રોટી માટે જવુ પડે છે. આ કારણે બાળકોનું શિક્ષણ બગડતા તેઓનું ભવિષ્‍ય રોળાઈ છે. લીઝ પૂર્ણ થવા છતાં જીએચસીએલ કંપનીમાં આઠ વર્ષથી બેરોકટોક મીઠુ પકાવવાનું કામ ચાલુ છે. તેમજ અન્‍ય ભૂમાફિયાઓનેમીઠા ઉદ્યોગ માટે ફાળવેલ જમીનોની સન-ર016 માં લીઝ પૂર્ણ થવા પછી પણ હેતુફેર કરવા અને અન્‍ય પડતર જમીનો પર પણ ગેરકાયદેસર કબ્‍જો જમાવી ઝીંગાફાર્મ કરેલ છે. ગામનાં સરપંચને ગામની સર્વે નંબર વાળી જમીનો પર પગ મુકતા અટકાવવા તંત્રની વગનો ઉપયોગ કરી ગ્રામજનોને હડધુત કરવામાં આવે છે.